“બસ, બસ, બસ. બહુ થયું..” કહેતા અનુષા સખત ચિડાઈ ગઈ. “યાર, મારી લાઈફમાં પણ પ્રાઇવસી જેવું કઈ હોય કે નહિ? તમે બધા મારા કરતા વહેલા પરણી પણ ગયા છો, મેં પૂછી છે કોઈ ડિટેઈલ્સ? Please leave me alone. I need some air.” બંને એકબીજાની સામે જોઈ સમજી ગઈ કે અનુષા કોઈ તકલીફમાં છે અને અત્યારે એને એકલી છોડી દેવી જોઈએ. અનુષા ગુસ્સામાં ધ્રૂજતી હતી. બહેનપણીઓના જતા જ એણે બૅડ પર પડતું મૂક્યું અને ધ્રુસકે ધ્રુસકે રડવા લાગી. એના પેટમાં કઈ ચૂંથાતું હોય એવું લાગતું હતું. પોતાની પીડામાં એને એ ખ્યાલ ન આવ્યો કે પોતે ગુસ્સામાં કરી નાખેલો કટાક્ષ નિલયના મનમાં કેટલો મોટો ઝંઝાવાત સર્જી દેશે.